

## PLANINSKO DRUŠTVO BREŽICE

# vas vabi na dvodnevni izlet na

#### Razor (2601 m) v Julijskih alpah, žig SPP

**Odhod v soboto, 28. junija 2025, ob 6:00**

**s parkirišča za restavracijo Štefanič Brežice**

**Težavnost: zelo zahtevna označena pot**

**Vodnik: Franci Kržan in Toni Hribar** vodnika PZS.

**Čas hoje:** sobota 5-6- ur, nedelja 7-8 ur, skupna višinska razlika po poti 1850 m

**Potrebna oprema:** planinska oblačila za večplastno oblačenje, gojzerji, čelada, plezalni pas, samovarovalni komplet, priporočene pohodne palice. Opremo si lahko brezplačno izposodite pri društvu. Prevzem bo možen v petek okoli 18. ure v planinski sobi na stadionu Brežice.

**Prehrana, pijača in spanje:** iz nahrbtnika, v Pogačnikovem domu na Kriških podih, cena prenočišča na skupnih ležiščih je 18 €.

**Prevoz:** kombijem in avtomobili. Cena prevoza 25 €. Vključena je parkirnina v Mojstrani.

**Prijave:** do **vključno četrtka, 26. junija 2025.** na telefon **041 365 642** ali **tonihribar64@gmail.com****.**

**Opis poti:** Peljali se bomo do Mojstrane, kjer bomo parkirali. Z brez-plačnim javnim prevozov se bomo odpeljali v Vrata. Od tam se bomo čez Sovatno in Dovška vratca podali do koče, kjer bomo prespali. Naslednje jutro bomo krenili proti vrhu pod katerim nas čaka krajši, zelo strm in dobro zavarovan odsek poti, ki ga bomo opravili s pomočjo jeklenic in skob (klinov) ter varovalne opreme – čelade, plezalnega pasu in samo-varovalnega kompleta. Vrnili se bomo po isti poti.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza in prenočišč.

Če se izleta ne boste mogli udeležiti, se odjavite. Primerno samo za člane PZS.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**